CELEX: C2005/281/11
Language: fi
Date: 2005-11-12 00:00:00
Title: Asia C-315/05: Ufficio del Giudice di Pace di Monselice 12.7.2005 tekemällään päätöksellä esittämä ennakkoratkaisupyyntö asiassa Lidl Italia S.r.l vastaan Comune di Arcole (VR)

12.11.2005   
            
            
               FI
            
            
               Euroopan unionin virallinen lehti
            
            
               C 281/6
            
         Ufficio del Giudice di Pace di Monselice 12.7.2005 tekemällään päätöksellä esittämä ennakkoratkaisupyyntö asiassa Lidl Italia S.r.l vastaan Comune di Arcole (VR)
   (Asia C-315/05)
   (2005/C 281/11)
   Oikeudenkäyntikieli: italia
   Ufficio del Giudice di Pace di Monselice on pyytänyt 12.7.2005 tekemällään päätöksellä, joka on saapunut yhteisöjen tuomioistuimeen 12.8.2005, Euroopan yhteisöjen tuomioistuimelta ennakkoratkaisua asiassa Lidl Italia S.r.l vastaan Comune di Arcole (VR) seuraaviin kysymyksiin:
   
               1)
            
            
               Onko myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä 20 päivänä maaliskuuta 2000 annettua Euroopan parlamentin ja neuvoston direktiiviä 2000/13/EY (1) tämän direktiivin 1 artiklassa tarkoitettujen valmiiksi pakattujen elintarvikkeiden osalta tulkittava siten, että siinä ja erityisesti 2, 3 ja 12 artiklassa säädettyjen lakiin perustuvien velvollisuuksien on katsottava koskevan yksinomaan valmiiksi pakatun elintarvikkeen valmistajaa?
            
         
               2)
            
            
               Jos ensimmäiseen kysymykseen vastataan myöntävästi, onko direktiivin 2000/13/EY 2, 3 ja 12 artiklaa tulkittava siten, että niiden mukaan on mahdotonta, että pelkästään jäsenvaltiossa sijaitseva sellaisen valmiiksi pakatun elintarvikkeen (sellaisena kuin se määritellään direktiivin 2000/13/EY 1 artiklassa), jonka on pakannut muussa kuin jälleenmyyjän jäsenvaltiossa sijaitseva valmistaja, jälleenmyyjä voi olla vastuussa viranomaisessa riitautetusta rikkomisesta, joka muodostuu siitä, että valmiiksi pakatun elintarvikkeen valmistaja on ilmoittanut etiketissä väärän tiedon (nyt esillä olevassa asiassa väärän alkoholipitoisuuden), ja että tälle jälleenmyyjälle voidaan määrätä seuraamus siinäkin tapauksessa, että se (siis pelkkä jälleenmyyjä) ainoastaan pitää kaupan elintarviketta sellaisena kuin sen valmistaja on sen toimittanut?
            
         
      (1)  EYVL L 109, 6.5.2000, s. 29.